
איי.אי.ג' חברה לביטוח בע"מ
מחלקת תביעות חובה



    מ.ל.ב
        

באמצעות דוא"ל
   

 
 לצרכי מו"מ לפשרה בלבד
ח.נ.,

הנדון: תאונה מיום 21.11.17
                        מס' רכב: 23-045-66
                                                 הנפגע: עמית פאר, ת.ז. 37689056
הנני מייצג את מרשי שבנדון והריני מתכבד לפנות אל כב' ולפרט כדלקמן:

1. בתאריך 21.11.17 בשעה 08:36 או בסמוך לכך, בצומת הרחובות התחיה ושלבים, בתל אביב, היה הרכב מעורב בתאונה וכתוצאה מכך מרשי נפגע ונחבל בגופו (להלן: "התאונה").
רצ"ב אישור משטרה, טופס הודעה על תאונה ותעודת ביטוח חובה, מסומנים "1 - 5".
2. ממקום התאונה פונה מרשי באמצעות מד"א לבית החולים שיבא בתל השומר, עם חבלות בראש בצוואר ובכתף שמאל. 
רצ"ב ,דו"ח פינוי מד"א, מסומן "6 - 7".
3. מרשי נבדק בבית החולים שיבא ולאחר קבלת טיפול רפואי שוחרר לביתו בהמלצה להמשך מעקב רפואי, נטילת משככי כאבים ומנוחה.
רצ"ב סיכום אשפוז, מסומן "8 – 9"
4. מרשי עצמאי בעל עיסוק בתחום ההנעלה, התקשה לאחר התאונה ותוצאותיה בביצוע עבודתו, נזקק להפוגות ממושכות במהלכה ונגרמו לו הפסדי שכר.
5. מחמת התאונה ותוצאותיה נזקק מרשי לעזרה בביצוע פעולות יומיומיות שונות ובניהול משק ביתו.
6. בנסיבות המתוארות לעיל, ועל מנת לייתר את הצורך בהגשת תביעה אהיה מוכן להמליץ בפני מרשי על סילוק תביעתו תמורת פיצוי גלובלי בסך של 13,500 ₪ בתוספת שכ"ט עו"ד.
7. אודה עבור עמדתכם המהירה לסילוק התביעה מחוץ לכותלי בית המשפט.
*רצ"ב יפוי כח וטופס וס"ר חתומים על ידי מרשי.

                                                                           בכבוד רב ובב"ח,

